Държавен вестник, бр. 67, 2016 г., стр. 93

БРОЙ  67	
Д Ъ Р Ж А В Е Н  В Е С Т Н И К 	
СТР.  93  
В резултат на профилираната подготовка по предприемачество учениците ще формират и усъвършен­
стват способностите си за самооценка и оценка в рамката на цялостен модел на индивидуално и групово 
поведение. Този модел осигурява основа за решаването на задачи в областта на предприемаческата дей­
ност и кариерното развитие. Чрез профилираната подготовка учениците:
· ще бъдат стимулирани да изградят повече доверие в себе си чрез поемането на отговорност;
· ще развият своята изобретателност и креативност чрез подходящи методики на обучение, съобра­
зени с тяхната възраст;
· ще надградят важни умения, като вземането на информирано решение, способността да се работи 
в екип, решаването на проблеми, създаването на партньорски мрежи и т.н.
В обобщен вид знанията, уменията и отношенията, формирани в резултат на профилираното обуче­
ние по предприемачество, могат да се изведат по следния начин:
1. Знания – включват познаването на възможностите за лична и професионална дейност в съвремен­
ната динамична социална среда, в т.ч. разбирането на икономическите механизми, предприемаче­
ския процес и жизнения му цикъл, управленската дейност, етичните норми и социалната отговор­
ност, лоялната към обществото стопанска дейност и т.н.
2. Умения – включват способността за проактивно управление на организирани дейности и възмож­
ността да се работи иновативно както самостоятелно, така и в сътрудничество в екип. От същест­
вено значение за формирането на ефективни умения е преценката относно собствените силни и 
слаби страни, както и относно поемането на необходимите рискове.
3. Отношения – свързани са с особеностите на предприемаческия подход, който се основава на ини­
циативност, проактивност, независимост и новаторство в личния, социалния и професионалния 
живот. Изгражданите отношения са насочени и към мотивацията и решимостта на индивида за 
постигане на лични и колективни цели на работното място, както и социална ангажираност.
Задължителни модули:
· МОДУЛ 1 – Предприемачество и кариерно развитие (36 часа)
· МОДУЛ 2 – Пазарна икономика (72 часа)
· МОДУЛ 3 – Стартиране на собствен бизнес (98 часа)
· МОДУЛ 4 – Управление на предприемаческата дейност (62 часа).
МОДУЛ 1
Предприемачество и кариерно развитие
Област на
компетентност
Знания, умения и отношения
В резултат на обучението си ученикът:
Личността на
предприемача
· Разбира и обяснява мотивацията, личностните черти и компетентностите, 
които водят до успешна изява в предприемаческата дейност.
· Идентифицира и подрежда по значимост своите професионални интереси и 
предпочитания.
· Анализира и оценява обективно своите способности и лидерски потенциал.
· Обосновава предприемането на определено бизнес поведение и евентуалните 
последици.
· Демонстрира умения за решаване на проблеми, поемане на риск и справяне 
с конфликтни ситуации.
· Демонстрира визуално и творческо мислене в процеса на работа.
Изследване
на кариерата
· Познава основните сектори в икономиката и оценява възможностите за пред-
приемаческа инициатива.
· Познава и аргументира моделите на труд и трудова заетост.
· Анализира и прави избор на кариера с оглед на социалните и технологичните 
промени.
· Използва и сравнява различни източници и ресурси за кариерна информация.
· Оценява предимствата, затрудненията и предизвикателствата при избора на 
кариера.
· Преценява личния си потенциал в конкретна конкурентна социо-икономиче­
ска среда.
Предприемаче­
ство и планиране 
на кариерата
· Аргументира необходимостта от съгласуваност на кариерните цели с натрупа­
ните знания и опит.
· Умее да планира дейности за кариерно ориентиране и уточняване на профе­
сионалните си намерения.
· Познава техники за търсене и намиране на работа.
· Разбира и осъзнава силните и слабите страни на алтернативата за кариерно 
развитие в предприемачеството.
· Демонстрира готовност да взема кариерни решения, за които може да поеме 
отговорност.